b'\n_START_ARTICLE_\nNeolucanus parryi\n_START_SECTION_\nUtseende\n_START_PARAGRAPH_\nEn middelsstor til stor (26-45 millimeter), blank, svart hjortebille med lyst brungule sider p\xc3\xa5 dekkvingene. Forkroppen er fint punktert og halvmatt, dekkvingene sv\xc3\xa6rt blanke. Hannens kjever er gjerne litt lengre enn hodet, rette og knivformede med kraftige tenner p\xc3\xa5 innersiden. Pannen er bredt, U-formet innbuktet foran. Pronotum er avrundet, stort og bredt, ganske fint punktert, litt innsnevret ved roten. Dekkvingene er noe hvelvede og rundede, hos hannen er ytterkanten og et bredt, kileformet midtfelt svarte, sidene brungule. Hunnen ligner hannen bortsett fra at kjevene ikke er forst\xc3\xb8rrede, og fargen er gjerne noe m\xc3\xb8rkere.\n_START_SECTION_\nUtbredelse\n_START_PARAGRAPH_\nArten er utbredt i Myanmar, Thailand, Laos, Vietnam og det s\xc3\xb8rlige Kina.'